b'\n_START_ARTICLE_\nTeodot Carigrajski\n_START_SECTION_\n\xc5\xbdivljenjepis\n_START_PARAGRAPH_\nTeodot Carigrajski, imenovan tudi Ko\xc5\xbear oziroma Teodot \xc4\x8cevljar, se je rodil, \xc5\xbeivel in deloval v Carigradu. Po poklicu je bil ko\xc5\xbear. Poleg tega je vneto prebiral svete spise, ki jih je tudi dovolj strokovno poznal. Ko je za to zvedel cesar Mark Avrelij,  ga je dal nategniti na mu\xc4\x8dilnico.  Zaradi \xc4\x8dlove\xc5\xa1ke slabosti ni vzdr\xc5\xbeal in je v mukah zatajil Kristusa ter izvr\xc5\xa1il zapoved poganskega sodnika: daroval je malikom. Ko so ga pustili na svobodo, se je zopet hotel pridru\xc5\xbeil kr\xc5\xa1\xc4\x8danski skupnosti; toda ne samo, da so se ga ti izogibali in niso hoteli imeti z njim nikakr\xc5\xa1nih stikov, ampak so ga celo izklju\xc4\x8devali iz svojih ob\xc4\x8destev. Zagrenjen je zapustil svoj rodni kraj (Carigrad), odpotoval v Rim in si prizadeval tu uveljaviti. Rimski kristjani so se vedli do tega nesre\xc4\x8dnega \xc4\x8dloveka zelo zani\xc4\x8dljivo, za kar se je on kon\xc4\x8dno hudo ma\xc5\xa1\xc4\x8deval.\n_START_SECTION_\nU\xc4\x8denje\n_START_PARAGRAPH_\nKer je bil Teodot le napol izobra\xc5\xbeen \xc4\x8dlovek, ni mogel popolnoma doumeti pomena svetih spisov in ni preu\xc4\x8deval, kako so jih razlagali pape\xc5\xbei, koncili ter apostolski in cerkveni o\xc4\x8detje; za\xc4\x8del je torej \xc5\xa1iriti kr\xc5\xa1\xc4\x8danskemu izro\xc4\x8dilu nasprotujo\xc4\x8de nauke.  _NEWLINE_Med drugim je u\xc4\x8dil, da Kristus ni pravi Bog. Po njegovem je bil Jezus sicer rojen iz  Device Marije in spo\xc4\x8det po Svetem Duhu, vendar le kot smrten \xc4\x8dlovek. \xc5\xa0ele pozneje ga je Bog O\xc4\x8de posinovil pri krstu, vendar le kot \xc4\x8dloveka, ki je postal Bog \xc5\xa1ele po vstajenju._NEWLINE_Ta nauk imenujejo v\xc4\x8dasih "dinami\xc4\x8dni monarhizem" ali "adopcionizem". Teodot je nastopil s tako silo, da mu je nekatere uspelo zapeljati. Ko je pape\xc5\xbe Viktor I. zvedel za njegovo delovanje, je takoj dolo\xc4\x8dil preiskavo. Teodotove nauke je javno obsodil ter njihovega u\xc4\x8ditelja Teodota skupaj s privr\xc5\xbeenci izob\xc4\x8dil iz Cerkve._NEWLINE_Njegovo u\xc4\x8denje je nadaljeval in pozneje prikrojil po svoje Teodot Rimski (znan tudi kot Teodot mlaj\xc5\xa1i in Teodot Menjalec).'